

**Συγχαρητήρια στον Ηλία Γεωργίου από τον ΚΟΑ**

Μία ακόμη πολύ μεγάλη επιτυχία για τον Ηλία Γεωργίου, ο οποίος τερμάτισε στην έκτη θέση στον τελικό του Μονόζυγου στο Παγκόσμιο Πρωτάθλημα Ενόργανης Γυμναστικής στο Λίβερπουλ στην Αγγλία, την Κυριακή 6 Νοεμβρίου.

Ο πρωταθλητής μας συγκέντρωσε 14.300 βαθμούς και επιστρέφει στην Κύπρο με την πολύ τιμητική έκτη θέση.

Ο Κυπριακός Οργανισμός Αθλητισμού συγχαίρει τον Ηλία Γεωργίου, τον προπονητή και την Ομοσπονδία του για την τεράστια διάκρισή του και εύχεται ανάλογες επιτυχίες και στη συνέχεια.